CELEX: 32011R0407
Language: lt
Date: 2011-04-27 00:00:00
Title: 2011 m. balandžio 27 d. Komisijos reglamentas (ES) Nr. 407/2011, kuriuo iš dalies keičiamos Europos Parlamento ir Tarybos reglamento (EB) Nr. 661/2009 nuostatos dėl tam tikrų Jungtinių Tautų Europos ekonominės komisijos taisyklių taikymo suteikiant variklinių transporto priemonių, jų priekabų ir joms skirtų sistemų, komponentų ir atskirų techninių mazgų tipo patvirtinimą  Tekstas svarbus EEE

28.4.2011   
            
            
               LT
            
            
               Europos Sąjungos oficialusis leidinys
            
            
               L 108/13
            
         KOMISIJOS REGLAMENTAS (ES) Nr. 407/2011
   2011 m. balandžio 27 d.
   kuriuo iš dalies keičiamos Europos Parlamento ir Tarybos reglamento (EB) Nr. 661/2009 nuostatos dėl tam tikrų Jungtinių Tautų Europos ekonominės komisijos taisyklių taikymo suteikiant variklinių transporto priemonių, jų priekabų ir joms skirtų sistemų, komponentų ir atskirų techninių mazgų tipo patvirtinimą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (1), ypač į jo 14 straipsnio 1 dalį,
   kadangi:
   
               (1)
            
            
               Tarybos sprendimu 97/836/EB Sąjunga prisijungė prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (2).
            
         
               (2)
            
            
               Sprendimu 97/836/EB Sąjunga taip pat prisijungė prie JT EEK taisyklių Nr. 1, 3, 4, 6, 7, 8, 10, 11, 12, 13, 14, 16, 17, 18, 19, 20, 21, 23, 25, 26, 28, 31, 34, 37, 38, 39, 43, 44, 46, 48, 58, 66, 73, 77, 79, 80, 87, 89, 90, 91, 93, 97, 98, 99, 100 ir 102.
            
         
               (3)
            
            
               2000 m. vasario 28 d. Tarybos sprendimu Sąjunga prisijungė prie JT EEK taisyklės Nr. 110 dėl variklinių transporto priemonių, varomojoje sistemoje naudojančių suslėgtas gamtines dujas (SGD), tam tikrų komponentų ir dėl patvirtinto tipo tam tikrų komponentų įrengimo suslėgtoms gamtinėms dujoms (SGD) naudoti transporto priemonių varomojoje sistemoje.
            
         
               (4)
            
            
               Tarybos sprendimu 2000/710/EB (3) Sąjunga prisijungė prie JT EEK taisyklės Nr. 67 dėl specialios suskystintomis dujomis varomų variklinių transporto priemonių įrangos patvirtinimo.
            
         
               (5)
            
            
               2000 m. lapkričio 7 d. Tarybos sprendimu Sąjunga prisijungė prie JT EEK taisyklės Nr. 112 dėl vienodų nuostatų dėl transporto priemonių priekinių žibintų, skleidžiančių asimetriškus artimosios arba tolimosios šviesos spindulius, arba abu šiuos spindulius, su kaitinamosiomis lempomis, patvirtinimo.
            
         
               (6)
            
            
               Tarybos sprendimu 2001/395/EB (4) Sąjunga prisijungė prie JT EEK taisyklės Nr. 13-H dėl keleivinių automobilių detalių, susijusių su jų stabdžiais, patvirtinimo.
            
         
               (7)
            
            
               Tarybos sprendimu 2001/505/EB (5) Sąjunga prisijungė prie JT EEK taisyklės Nr. 105 dėl pavojingiems kroviniams vežti skirtų transporto priemonių, atsižvelgiant į konkrečias jų konstrukcijos ypatybes, patvirtinimo.
            
         
               (8)
            
            
               2004 m. balandžio 29 d. Tarybos sprendimu Sąjunga prisijungė prie JT EEK taisyklės Nr. 116 dėl vienodų techninių nurodymų dėl variklinių transporto priemonių apsaugos nuo neteisėto pasinaudojimo ir prie JT EEK taisyklės Nr. 118 dėl suvienodintų tam tikrų kategorijų motorinių transporto priemonių vidaus apdailai naudojamų medžiagų degimo pobūdžio techninių reikalavimų.
            
         
               (9)
            
            
               2005 m. kovos 14 d. Tarybos sprendimu Sąjunga prisijungė prie JT EEK taisyklės Nr. 121 dėl suvienodintų transporto priemonių patvirtinimo, atsižvelgiant į rankinio valdymo įtaisų, kontrolės lempučių ir rodytuvų padėtį bei identifikavimą, nuostatų, ir prie JT EEK taisyklės Nr. 122 dėl suvienodintų M, N ir O kategorijų transporto priemonių patvirtinimo, atsižvelgiant į šildymo sistemas, techninių reikalavimų.
            
         
               (10)
            
            
               Tarybos sprendimu 2005/614/EB (6) Sąjunga prisijungė prie JT EEK taisyklės Nr. 94, patvirtinančios vienodus reikalavimus transporto priemonėms dėl keleivių apsaugos priekinio susidūrimo atveju ir taisyklės Nr. 95, patvirtinančios vienodus reikalavimus transporto priemonėms dėl keleivių apsaugos šoninio susidūrimo atveju.
            
         
               (11)
            
            
               Tarybos sprendimu 2006/364/EB (7) Sąjunga patvirtino JT EEK taisyklę Nr. 123 dėl vienodų variklinių transporto priemonių adaptyviųjų priekinio apšvietimo sistemų (APAS) tvirtinimo nuostatų.
            
         
               (12)
            
            
               Tarybos sprendimu 2006/444/EB (8) Sąjunga prisijungė prie JT EEK taisyklės Nr. 55 dėl autotraukinių mechaninio sukabinimo įtaisų sudedamųjų dalių patvirtinimo nuostatų.
            
         
               (13)
            
            
               Tarybos sprendimu 2006/874/EB (9) Sąjunga prisijungė prie JT EEK taisyklės Nr. 107 dėl vieningų nuostatų, susijusių su M2 arba M3 kategorijų transporto priemonių patvirtinimu, atsižvelgiant į jų bendrąją konstrukciją.
            
         
               (14)
            
            
               Tarybos sprendimu 2007/159/EB (10) Sąjunga patvirtino JT EEK taisyklę Nr. 125 dėl motorinių transporto priemonių patvirtinimo, atsižvelgiant į motorinės transporto priemonės vairuotojo priekinio matymo lauką.
            
         
               (15)
            
            
               Tarybos sprendimu 2009/433/EB (11) Sąjunga prisijungė prie JT EEK taisyklės Nr. 61 dėl komercinių transporto priemonių patvirtinimo, atsižvelgiant į jų išorines iškyšas prieš galinę kabinos plokštę, suvienodintų nuostatų.
            
         
               (16)
            
            
               Remiantis 2007 m. rugsėjo 5 d. Europos Parlamento ir Tarybos direktyva 2007/46/EB, nustatančia motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (12), transporto priemonių gamintojai, norintys gauti jų gaminamų sistemų, komponentų ar atskirų techninių mazgų patvirtinimą, gali pasirinktinai laikytis susijusių direktyvų arba atitinkamų JT EEK taisyklių reikalavimų. Dauguma direktyvų dėl transporto priemonių dalių reikalavimų paimta iš atitinkamų JT EEK taisyklių. Tobulėjant technologijoms JT EEK taisyklės nuolat keičiamos, todėl susijusios direktyvos taip pat turi būti nuolat atnaujinamos, kad sutaptų su atitinkamų JT EEK taisyklių turiniu. Siekdama išvengti šio dubliavimosi, aukšto lygio darbo grupė „CARS 21“ rekomendavo pakeisti kelias direktyvas atitinkamomis JT EEK taisyklėmis.
            
         
               (17)
            
            
               Galimybė privalomai taikyti JT EEK taisykles suteikiant transporto priemonės EB tipo patvirtinimą ir tomis JT EEK taisyklėmis pakeisti Sąjungos teisės aktus numatyta Direktyvoje 2007/46/EB. Remiantis Reglamentu (EB) Nr. 661/2009, tipo patvirtinimas pagal privalomas JT EEK taisykles turi būti suteikiamas kaip EB tipo patvirtinimas, nustatytas tame reglamente ir jo įgyvendinimo priemonėse.
            
         
               (18)
            
            
               Pakeitus Sąjungos teisės aktus JT EEK taisyklėmis būtų galima lengviau išvengti ne tik techninių reikalavimų, bet ir sertifikavimo bei administravimo procedūrų dubliavimosi. Be to, taikant tiesiogiai tarptautiniais standartais pagrįstą tipo patvirtinimą trečiosios šalys, visų pirma – pataisyto JT EEK 1958 m. susitarimo Susitariančiosios Šalys, galėtų lengviau patekti į rinką ir taip sustiprintų Sąjungos pramonės konkurencingumą.
            
         
               (19)
            
            
               Taigi, Reglamentu (EB) Nr. 661/2009 nustatyta galimybė panaikinti kelias direktyvas dėl variklinių transporto priemonių, jų priekabų ir joms skirtų sistemų, komponentų ir atskirų techninių mazgų tipo patvirtinimo, kurios EB tipo patvirtinimo pagal tą reglamentą reikmėms turėtų būti pakeistos atitinkamomis JT EEK taisyklėmis.
            
         
               (20)
            
            
               Todėl JT EEK taisykles Nr. 1, 3, 4, 6, 7, 8, 10, 11, 12, 13, 13 H, 14, 16, 17, 18, 19, 20, 21, 23, 25, 26, 28, 31, 34, 37, 38, 39, 43, 44, 46, 48, 55, 58, 61, 66, 67, 73, 77, 79, 80, 87, 89, 90, 91, 93, 94, 95, 97, 98, 99, 100, 102, 105, 107, 110, 112, 116, 118, 121, 122, 123 ir 125 reikėtų įtraukti į Reglamento (EB) Nr. 661/2009 IV priedą, kuriame išvardijamos privalomai taikomos JT EEK taisyklės.
            
         
               (21)
            
            
               Todėl Reglamentas (EB) Nr. 661/2009 turėtų būti atitinkamai iš dalies pakeistas.
            
         
               (22)
            
            
               Šio reglamento priede išvardytos JT EEK taisyklės turėtų būti taikomos laikantis Reglamento (EB) Nr. 661/2009 13 straipsnyje nustatytų įgyvendinimo datų.
            
         
               (23)
            
            
               Šiame reglamente numatytos priemonės atitinka Variklinių transporto priemonių techninio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 661/2009 IV priedas pakeičiamas šio reglamento priedu.
   2 straipsnis
   1.   Laikantis 2, 3 ir 4 dalių ir 4 straipsnio nuostatų, nuo 2012 m. lapkričio 1 d. suteikiant EB tipo patvirtinimą naujo tipo transporto priemonėms, jų priekaboms ir joms skirtoms sistemoms, komponentams ir atskiriems techniniams mazgams taikomos JT EEK taisyklės, kurių serijos ir papildymai nurodyti priede.
   2.   Nuo 2011 m. lapkričio 1 d. suteikiant EB tipo patvirtinimą naujo tipo M1 kategorijos transporto priemonėms taikomas JT EEK taisyklės Nr. 13 H 9 (13) papildymas.
   3.   Nuo 2011 m. lapkričio 1 d. suteikiant EB tipo patvirtinimą naujo tipo N1 kategorijos transporto priemonėms taikomas JT EEK taisyklės Nr. 13 11 serijos pakeitimų 3 papildymas (14) arba JT EEK taisyklės Nr. 13 H 9 papildymas.
   4.   Laikantis Reglamento (EB) Nr. 661/2009 V priedo 1 lentelėje nustatytų įgyvendinimo datų suteikiant EB tipo patvirtinimą naujo tipo M2, M3, N2, N3, O3 ir O4 kategorijų transporto priemonėms, atsižvelgiant į elektronines stabilumo kontrolės sistemas, taikomas JT EEK taisyklės Nr. 13 11 serijos pakeitimų 3 papildymas.
   3 straipsnis
   1.   Laikantis 2 ir 3 dalių ir 4 straipsnio nuostatų, nuo 2014 m. lapkričio 1 d. registruojant, parduodant ir pradedant eksploatuoti naujas transporto priemones ir jų priekabas, ir parduodant ir pradedant eksploatuoti joms skirtas naujas sistemas, komponentus ir atskirus techninius mazgus taikomos priede išvardytos JT EEK taisyklės su pakeitimų serijomis ir papildymais.
   2.   Nuo 2014 m. lapkričio 1 d. registruojant, parduodant ir pradedant eksploatuoti naujas N1 kategorijos transporto priemones taikomas JT EEK taisyklės Nr. 13 11 pakeitimų serijos 3 papildymas arba JT EEK taisyklės Nr. 13 H 9 papildymas.
   3.   Laikantis Reglamento (EB) Nr. 661/2009 V priedo 2 lentelėje nustatytų įgyvendinimo datų registruojant, parduodant ir pradedant eksploatuoti naujas M2, M3, N2, N3, O3 ir O4 kategorijų transporto priemones, atsižvelgiant į elektronines stabilumo kontrolės sistemas, taikomas JT EEK taisyklės Nr. 13 11 pakeitimų serijos 3 papildymas.
   4 straipsnis
   1.   Nepažeidžiant 2 dalies nuostatų, suteikiant visos transporto priemonės EB tipo patvirtinimą pagal Direktyvą 2007/46/EB ir transporto priemonės EB tipo patvirtinimą, atsižvelgiant į elektrinę saugą, nuo šio reglamento 5 straipsnyje nurodytos 2011 m. gegužės 1 d. taikoma JT EEK taisyklė Nr. 100 su 00 serijos pakeitimais (15).
   2.   Nuo 2012 m. sausio 1 d. registruojant, parduodant ir pradedant eksploatuoti naujas transporto priemones taikoma JT EEK taisyklė Nr. 100 su 00 serijos pakeitimais.
   3.   Nuo 2012 m. gruodžio 4 d. suteikiant visos transporto priemonės EB tipo patvirtinimą pagal Direktyvą 2007/46/EB ir transporto priemonės EB tipo patvirtinimą, atsižvelgiant į elektrinę saugą, taikoma JT EEK taisyklė Nr. 100 su 01 serijos pakeitimais (16).
   5 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 27 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 200, 2009 7 31, p. 1.
   
      (2)  OL L 346, 1997 12 17, p. 78.
   
      (3)  OL L 290, 2000 11 17, p. 29.
   
      (4)  OL L 139, 2001 5 23, p. 14.
   
      (5)  OL L 183, 2001 7 6, p. 33.
   
      (6)  OL L 217, 2005 8 22, p. 1.
   
      (7)  OL L 135, 2006 5 23, p. 12.
   
      (8)  OL L 181, 2006 7 4, p. 53.
   
      (9)  OL L 337, 2006 12 5, p. 45.
   
      (10)  OL L 69, 2007 3 9, p. 37.
   
      (11)  OL L 144, 2009 6 9, p. 24.
   
      (12)  OL L 263, 2007 10 9, p. 1.
   
      (13)  OL L 230, 2010 8 31, p. 1.
   
      (14)  OL L 297, 2010 11 13, p. 1.
   
      (15)  OL L 45, 2009 2 14, p. 17.
   
      (16)  OL L 57, 2011 3 2, p. 54.
   
      PRIEDAS
      
         
            „IV PRIEDAS
            
               Privalomųjų JT EEK taisyklių sąrašas
            
            
                        Taisyklės Nr.
                     
                     
                        Dalykas
                     
                     
                        Pakeitimų serija
                     
                     
                        OL nuoroda
                     
                     
                        Taikymas
                     
                  
                        1
                     
                     
                        Priekiniai žibintai, spinduliuojantys asimetrišką artimąją ir (arba) tolimąją šviesą, su R2 ir (arba) HS1 kategorijos kaitinamosiomis lempomis
                     
                     
                        02 serijos pakeitimai
                     
                     
                        
                           OL L 177, 2010 7 10, p. 1.
                     
                     
                        M, N (1)
                        
                     
                  
                        3
                     
                     
                        Variklinių transporto priemonių šviesogrąžiai atšvaitai
                     
                     
                        02 serijos pakeitimų 10 papildymas
                     
                     
                        
                           OL L 31, 2009 1 31, p. 1.
                     
                     
                        M, N, O
                     
                  
                        4
                     
                     
                        Įtaisai, skirti variklinių transporto priemonių ir jų priekabų galinio valstybinio numerio ženklui apšviesti
                     
                     
                        Taisyklės pradinės redakcijos 14 papildymas
                     
                     
                        
                           OL L 31, 2009 1 31, p. 35.
                     
                     
                        M, N, O
                     
                  
                        6
                     
                     
                        Variklinių transporto priemonių ir jų priekabų posūkio žibintai
                     
                     
                        01 serijos pakeitimų 19 papildymas
                     
                     
                        
                           OL L 177, 2010 7 10, p. 40.
                     
                     
                        M, N, O
                     
                  
                        7
                     
                     
                        Variklinių transporto priemonių ir jų priekabų priekiniai gabaritiniai (šoniniai), galiniai gabaritiniai (šoniniai), stabdymo žibintai ir galinio kontūro gabaritiniai žibintai
                     
                     
                        02 serijos pakeitimų 16 papildymas
                     
                     
                        
                           OL L 148, 2010 6 12, p. 1.
                     
                     
                        M, N, O
                     
                  
                        8
                     
                     
                        Variklinių transporto priemonių priekiniai žibintai (H1, H2, H3, HB3, HB4, H7, H8, H9, HIR1, HIR2 ir (arba) H11)
                     
                     
                        05 serijos pakeitimai
                        4 redakcijos 1 klaidų ištaisymas
                     
                     
                        
                           OL L 177, 2010 7 10, p. 71.
                     
                     
                        M, N (1)
                        
                     
                  
                        10
                     
                     
                        Elektromagnetinis suderinamumas
                     
                     
                        03 serijos pakeitimai
                     
                     
                        
                           OL L 116, 2010 5 8, p. 1.
                     
                     
                        M, N, O
                     
                  
                        11
                     
                     
                        Durų skląsčiai ir durų laikymo sudedamosios dalys
                     
                     
                        03 serijos pakeitimų 2 papildymas
                     
                     
                        
                           OL L 120, 2010 5 13, p. 1.
                     
                     
                        M1, N1
                        
                     
                  
                        12
                     
                     
                        Vairuotojo apsauga nuo vairo mechanizmo susidūrus su kliūtimi
                     
                     
                        03 serijos pakeitimų 3 papildymas
                     
                     
                        
                           OL L 165, 2008 6 26, p. 11.
                     
                     
                        M1, N1
                        
                     
                  
                        13
                     
                     
                        M, N ir O kategorijų transporto priemonių stabdžiai
                     
                     
                        10 serijos pakeitimų 5 papildymas
                        6 redakcijos 1 ir 2 klaidų ištaisymai
                        11 serijos pakeitimų 3 papildymas
                     
                     
                        
                           OL L 257, 2010 9 30, p. 1
                        
                        
                           OL L 297, 2010 11 13, p. 183.
                     
                     
                        M, N, O (2)
                        
                     
                  
                        13–H
                     
                     
                        Stabdžiai (lengvųjų automobilių)
                     
                     
                        Taisyklės pradinės redakcijos 9 papildymas
                     
                     
                        
                           OL L 230, 2010 8 31, p. 1.
                     
                     
                        M1, N1
                            (3)
                        
                     
                  
                        14
                     
                     
                        Saugos diržų tvirtinimo įtaisai, ISOFIX tvirtinimo sistemos ir ISOFIX viršutinės juostos tvirtinimo įtaisai
                     
                     
                        06 serijos pakeitimų 2 papildymas
                     
                     
                        
                           OL L 321, 2007 12 6, p. 1.
                     
                     
                        M, N
                     
                  
                        16
                     
                     
                        Saugos diržai, apsaugos sistemos, vaiko apsaugos sistemos, ISOFIX vaiko apsaugos sistemos
                     
                     
                        04 serijos pakeitimų 17 papildymas
                     
                     
                        
                           OL L 313, 2007 11 30, p. 58.
                     
                     
                        M, N
                     
                  
                        17
                     
                     
                        Sėdynės, jų tvirtinimo įtaisai ir bet kokios galvos atramos
                     
                     
                        08 serijos pakeitimai
                     
                     
                        
                           OL L 230, 2010 8 31, p. 81.
                     
                     
                        M, N
                     
                  
                        18
                     
                     
                        Variklinių transporto priemonių apsauga nuo neteisėto naudojimo
                     
                     
                        03 serijos pakeitimų 2 papildymas
                     
                     
                        
                           OL L 120, 2010 5 13, p. 29.
                     
                     
                        M2, M3, N2, N3
                        
                     
                  
                        19
                     
                     
                        Variklinių transporto priemonių priekiniai rūko žibintai
                     
                     
                         
                     
                     
                        
                           OL L 177, 2010 7 10, p. 113.
                     
                     
                        M, N
                     
                  
                        20
                     
                     
                        Priekiniai žibintai, spinduliuojantys asimetrišką artimąją ir (arba) tolimąją šviesą, su H4 kategorijos halogeninėmis kaitinamosiomis lempomis
                     
                     
                        03 serijos pakeitimai
                     
                     
                        
                           OL L 177, 2010 7 10, p. 170.
                     
                     
                        M, N (1)
                        
                     
                  
                        21
                     
                     
                        Vidaus įranga
                     
                     
                        01 serijos pakeitimų 3 papildymas
                     
                     
                        
                           OL L 188, 2008 7 16, p. 32.
                     
                     
                        M1
                        
                     
                  
                        23
                     
                     
                        Variklinių transporto priemonių ir jų priekabų atbulinės eigos žibintai
                     
                     
                        Taisyklės pradinės redakcijos 15 papildymas
                     
                     
                        
                           OL L 148, 2010 6 12, p. 34.
                     
                     
                        M, N, O
                     
                  
                        25
                     
                     
                        Galvos atramos, integruojamos į transporto priemonės sėdynes arba neintegruojamos
                     
                     
                        04 serijos pakeitimai
                        1 redakcijos 2 klaidų ištaisymas
                     
                     
                        
                           OL L 215, 2010 8 14, p. 1.
                     
                     
                        M, N
                     
                  
                        26
                     
                     
                        Išorinės iškyšos
                     
                     
                        03 serijos pakeitimų 1 papildymas
                     
                     
                        
                           OL L 215, 2010 8 14, p. 27.
                     
                     
                        M1
                        
                     
                  
                        28
                     
                     
                        Įspėjamieji garsinės signalizacijos įtaisai ir signalai
                     
                     
                        Taisyklės pradinės redakcijos 3 papildymas
                     
                     
                        
                           OL L 185, 2010 7 17, p. 1.
                     
                     
                        M, N
                     
                  
                        31
                     
                     
                        Variklinių transporto priemonių vientisieji priekiniai žibintai, skleidžiantys europinį asimetrinį trumposios ir (arba) tolimosios šviesos srautą
                     
                     
                        02 serijos pakeitimų 7 papildymas
                     
                     
                        
                           OL L 185, 2010 7 17, p. 15.
                     
                     
                        M, N
                     
                  
                        34
                     
                     
                        Gaisro pavojaus prevencija (skystų degalų bakai)
                     
                     
                        02 serijos pakeitimų 2 papildymas
                     
                     
                        
                           OL L 194, 2008 7 23, p. 14.
                     
                     
                        M, N, O
                     
                  
                        37
                     
                     
                        Kaitinamosios lempos, naudojamos patvirtintuose variklinių transporto priemonių ir jų priekabų žibintų mazguose
                     
                     
                        03 serijos pakeitimų 34 papildymas
                     
                     
                        
                           OL L 297, 2010 11 13, p. 1.
                     
                     
                        M, N, O
                     
                  
                        38
                     
                     
                        Variklinių transporto priemonių ir jų priekabų galiniai rūko žibintai
                     
                     
                        Taisyklės pradinės redakcijos 14 papildymas
                        12 papildymo 1 klaidų ištaisymas
                     
                     
                        
                           OL L 148, 2010 6 12, p. 55.
                     
                     
                        M, N, O
                     
                  
                        39
                     
                     
                        Greitmačio mechanizmas ir jo montavimas
                     
                     
                        Taisyklės pradinės redakcijos 5 papildymas
                     
                     
                        
                           OL L 120, 2010 5 13, p. 40.
                     
                     
                        M, N
                     
                  
                        43
                     
                     
                        Saugiosios įstiklinimo medžiagos
                     
                     
                        Taisyklės pradinės redakcijos 12 papildymas
                     
                     
                        
                           OL L 230, 2010 8 31, p. 119.
                     
                     
                        M, N, O
                     
                  
                        44
                     
                     
                        Variklinių transporto priemonių apsaugos priemonės, skirtos keleiviams vaikams (vaikų apsaugos sistema)
                     
                     
                        04 serijos pakeitimai
                        2 redakcijos 3 klaidų ištaisymas
                     
                     
                        
                           OL L 306, 2007 11 23, p. 1.
                     
                     
                        M, N
                     
                  
                        46
                     
                     
                        Netiesioginio matymo įtaisai ir jų montavimas
                     
                     
                        02 serijos pakeitimų 4 papildymas
                        02 serijos pakeitimų 4 papildymo 1 klaidų ištaisymas
                     
                     
                        
                           OL L 177, 2010 7 10, p. 211.
                     
                     
                        M, N
                     
                  
                        48
                     
                     
                        Apšvietimo ir šviesos signalinių įtaisų įrengimas variklinėse transporto priemonėse
                     
                     
                        04 serijos pakeitimai
                     
                     
                        
                           OL L 135, 2008 5 23, p. 1.
                     
                     
                        M, N, O
                     
                  
                        55
                     
                     
                        Autotraukiniams skirtos mechaninių sukabinimo įtaisų sudedamosios dalys
                     
                     
                        01 serijos pakeitimų 1 papildymas
                     
                     
                        
                           OL L 227, 2010 8 28, p. 1.
                     
                     
                        M, N, O
                     
                  
                        58
                     
                     
                        Galinės apsaugos nuo palindimo įtaisai (GAPĮ) ir jų montavimas; galinė apsauga nuo palindimo (GAP)
                     
                     
                        02 serijos pakeitimai
                     
                     
                        
                           OL L 232, 2008 8 30, p. 13.
                     
                     
                        N2, N3, O3, O4
                        
                     
                  
                        61
                     
                     
                        Komercinės transporto priemonės ir jų išorinės iškyšos, esančios prieš galinę kabinos plokštę
                     
                     
                        Taisyklės pradinės redakcijos 1 papildymas
                     
                     
                        
                           OL L 164, 2010 6 30, p. 1.
                     
                     
                        N
                     
                  
                        66
                     
                     
                        Apkrovą laikančios didelių keleivinių kelių transporto priemonių kėbulų konstrukcijos stiprumas
                     
                     
                        02 serijos pakeitimai
                     
                     
                        
                           OL L 84, 2011 3 30, p. 1.
                     
                     
                        M2, M3
                        
                     
                  
                        67
                     
                     
                        Variklinės transporto priemonės, varomos suskystintomis naftos dujomis
                     
                     
                        01 serijos pakeitimų 7 papildymas 01 serijos pakeitimų 9 papildymas
                     
                     
                        
                           OL L 72, 2008 3 14, p. 1 Dar nepaskelbta
                     
                     
                        M, N
                     
                  
                        73
                     
                     
                        Krovininių transporto priemonių šoninė apsauga
                     
                     
                        Taisyklės pradinės redakcijos 1 papildymas
                     
                     
                        
                           OL L 120, 2010 5 13, p. 49.
                     
                     
                        N2, N3, O3, O4
                        
                     
                  
                        77
                     
                     
                        Variklinių transporto priemonių stovėjimo žibintai
                     
                     
                        Taisyklės pradinės redakcijos 12 papildymas
                     
                     
                        
                           OL L 130, 2010 5 28, p. 1.
                     
                     
                        M, N
                     
                  
                        79
                     
                     
                        Vairavimo mechanizmas
                     
                     
                        01 serijos pakeitimų 3 papildymas
                     
                     
                        
                           OL L 137, 2008 5 27, p. 25.
                     
                     
                        M, N, O
                     
                  
                        80
                     
                     
                        Didelių keleivinių transporto priemonių sėdynės
                     
                     
                        01 serijos pakeitimų 3 papildymas
                        01 serijos pakeitimų 1 klaidų ištaisymas
                     
                     
                        
                           OL L 164, 2010 6 30, p. 18.
                     
                     
                        M2, M3
                        
                     
                  
                        87
                     
                     
                        Variklinių transporto priemonių dieniniai žibintai
                     
                     
                        Taisyklės pradinės redakcijos 14 papildymas
                        2 redakcijos 1 klaidų ištaisymas
                     
                     
                        
                           OL L 164, 2010 6 30, p. 46.
                     
                     
                        M, N
                     
                  
                        89
                     
                     
                        Transporto priemonių didžiausio greičio ribojimas
                     
                     
                        Taisyklės pradinės redakcijos 1 papildymas
                     
                     
                        
                           OL L 158, 2007 6 19, p. 1.
                     
                     
                        M, N
                     
                  
                        90
                     
                     
                        Variklinių transporto priemonių ir jų priekabų atsarginių stabdžių kaladėlių sąrankos ir būgninių stabdžių kaladėlės
                     
                     
                        01 serijos pakeitimų 11 papildymas
                     
                     
                        
                           OL L 130, 2010 5 28, p. 19.
                     
                     
                        M, N, O
                     
                  
                        91
                     
                     
                        Variklinių transporto priemonių ir jų priekabų šoniniai gabaritiniai žibintai
                     
                     
                        Taisyklės pradinės redakcijos 11 papildymas
                     
                     
                        
                           OL L 164, 2010 6 30, p. 69.
                     
                     
                        M, N, O
                     
                  
                        93
                     
                     
                        Priekinės apsaugos nuo palindimo įtaisai (PAPĮ) ir jų montavimas; priekinė apsauga nuo palindimo (PAP)
                     
                     
                        Taisyklės pradinė versija
                     
                     
                        
                           OL L 185, 2010 7 17, p. 56.
                     
                     
                        N2, N3
                        
                     
                  
                        94
                     
                     
                        Keleivių apsauga priekinio susidūrimo atveju
                     
                     
                        01 serijos pakeitimų 3 papildymas
                        01 serijos pakeitimų 2 klaidų ištaisymas
                        1 redakcijos 1 klaidų ištaisymas
                     
                     
                        
                           OL L 130, 2010 5 28, p. 50.
                     
                     
                        M1
                        
                     
                  
                        95
                     
                     
                        Keleivių apsauga šoninio susidūrimo atveju
                     
                     
                        02 serijos pakeitimų 1 papildymas
                     
                     
                        
                           OL L 313, 2007 11 30, p. 1.
                     
                     
                        M1, N1
                        
                     
                  
                        97
                     
                     
                        Transporto priemonių apsauginės signalizacijos sistemos (TPASS)
                     
                     
                        1 redakcijos 1 pakeitimas
                     
                     
                        
                           OL L 351, 2008 12 30, p. 1.
                     
                     
                        M1, N1
                        
                     
                  
                        98
                     
                     
                        Variklinių transporto priemonių priekiniai žibintai su dujų išlydžio šviesos šaltiniais
                     
                     
                        Taisyklės pradinės redakcijos 13 papildymas
                     
                     
                        
                           OL L 164, 2010 6 30, p. 92.
                     
                     
                        M, N
                     
                  
                        99
                     
                     
                        Variklinių transporto priemonių dujų išlydžio šviesos šaltiniai, naudojami patvirtintuose dujų išlydžio žibintų mazguose
                     
                     
                        Taisyklės pradinės redakcijos 5 papildymas
                     
                     
                        
                           OL L 164, 2010 6 30, p. 151.
                     
                     
                        M, N
                     
                  
                        100
                     
                     
                        Elektrinė sauga
                     
                     
                        Taisyklės pradinės redakcijos 1 papildymas
                        01 pakeitimų serija
                     
                     
                        
                           OL L 45, 2009 2 14, p. 17.
                        
                           OL L 57, 2011 3 2, p. 54.
                     
                     
                        M, N
                     
                  
                        102
                     
                     
                        Trumpieji sukabinimo įtaisai (TSĮ); patvirtinto tipo TSĮ įrengimas
                     
                     
                        Taisyklės pradinė redakcija
                     
                     
                        
                           OL L 351, 2008 12 30, p. 44.
                     
                     
                        N2, N3, O3, O4
                        
                     
                  
                        105
                     
                     
                        Transporto priemonės, skirtos pavojingiems kroviniams vežti
                     
                     
                        04 serijos pakeitimų 1 papildymas
                     
                     
                        
                           OL L 230, 2010 8 31, p. 253.
                     
                     
                        N, O
                     
                  
                        107
                     
                     
                        M2 ir M3 kategorijų transporto priemonės
                     
                     
                        03 serijos pakeitimai
                     
                     
                        
                           OL L 255, 2010 9 29, p. 1.
                     
                     
                        M2, M3
                        
                     
                  
                        110
                     
                     
                        Tam tikri komponentai, skirti suslėgtoms gamtinėms dujoms (SGD) naudoti
                     
                     
                        Taisyklės pradinės redakcijos 6 papildymas
                     
                     
                        
                           OL L 72, 2008 3 14, p. 113.
                     
                     
                        M, N
                     
                  
                        112
                     
                     
                        Variklinių transporto priemonių priekiniai žibintai, skleidžiantys asimetriškus artimosios arba tolimosios šviesos spindulius, arba abu šiuos spindulius, su kaitinamosiomis lempomis ir (arba) šviesos diodų moduliais
                     
                     
                        Taisyklės pradinės redakcijos 12 papildymas
                     
                     
                        
                           OL L 230, 2010 8 31, p. 264.
                     
                     
                        M, N
                     
                  
                        116
                     
                     
                        Variklinių transporto priemonių apsauga nuo neteisėto pasinaudojimo
                     
                     
                        Taisyklės pradinės redakcijos 2 papildymas
                     
                     
                        
                           OL L 164, 2010 6 30, p. 181.
                     
                     
                        M1, N1
                        
                     
                  
                        118
                     
                     
                        Tam tikrų kategorijų variklinių transporto priemonių vidaus konstrukcijai naudojamų medžiagų degimo pobūdis
                     
                     
                        Pradinė taisyklės versija
                     
                     
                        
                           OL L 177, 2010 7 10, p. 263.
                     
                     
                        M3
                        
                     
                  
                        121
                     
                     
                        Rankinio valdymo įtaisų, kontrolės lempučių ir rodytuvų padėtis ir identifikavimas
                     
                     
                        Taisyklės pradinės redakcijos 3 papildymas
                     
                     
                        
                           OL L 177, 2010 7 10, p. 290.
                     
                     
                        M, N
                     
                  
                        122
                     
                     
                        M, N ir O kategorijų transporto priemonių šildymo sistema
                     
                     
                        Taisyklės pradinės redakcijos 1 papildymas
                     
                     
                        
                           OL L 164, 2010 6 30, p. 231.
                     
                     
                        M, N, O
                     
                  
                        123
                     
                     
                        Variklinių transporto priemonių adaptyviosios priekinio apšvietimo sistemos (APAS)
                     
                     
                        Taisyklės pradinės redakcijos 4 papildymas
                     
                     
                        
                           OL L 222, 2010 8 24, p. 1.
                     
                     
                        M, N
                     
                  
                        125
                     
                     
                        Priekinis regėjimo laukas
                     
                     
                        Taisyklės pradinės redakcijos 2 papildymas
                     
                     
                        
                           OL L 200, 2010 7 31, p. 38.
                     
                     
                        M1
                        
                     
                  
                  
      
      
         (1)  JT EEK taisyklės Nr. 1, 8 ir 20 netaikomos suteikiant naujų transporto priemonių EB tipo patvirtinimą.
      
         (2)  Suteikiant EB tipo patvirtinimą naujo tipo N1 kategorijos transporto priemonėms ir registruojant, parduodant ir pradedant eksploatuoti naujas N1 transporto priemones taip pat taikomi jos 21 priede nustatyti reikalavimai dėl apsaugos nuo apvirtimo ir krypties valdymo.
      
         (3)  Suteikiant EB tipo patvirtinimą naujo tipo N1 ir M1 kategorijų transporto priemonėms ir registruojant, parduodant ir pradedant eksploatuoti naujas N1 ir M1 kategorijų transporto priemones taip pat taikomi jos 9 priede nustatyti reikalavimai.“